Eka Trzech Cysorzůw
Wspůłrzyndne: 50°13'46" N 19°09'26" W
Eka Třech Cysořůw (pol.: Trójkąt Trzech Cesarzy, mjym.: Dreikaisereck) – mjano placu, kaj uod 1846 do I wojny światowyj stykouy śe grańice třech cysorstw: Ńymjec (Prusůw), Austryje a Rusyje. Ležy we grańicach Myslowicůw, tam kaj zbjygajům śe Bjouo a Čorno Přemša. Teryn mjyndzy řykůma naležou do Ńymjec, źymja na lewym břygu do Austryje, a na prawym do Rusyje. Podug cajtůngůw s anfanga XX wjeku, plac tyn přićůngou uod 3 do 8 tys. turystůw bez tydźyń. We 1907 wybudowano sam půnkt widokowy - Wježa Bismarcka, kero zbuliuy polske wuadze we 1937 roku.
We 2004, kej Polska wlazowoua do Uńije Ojropejskij, postowjono sam tablica ze napisym:
"W miejscu, w którym niegdyś stykały się granice trzech zaborów dzisiaj świętujemy wstąpienie Polski do Unii Europejskiej i jesteśmy dumni, że wspólnie budujemy Europę bez granic."
Błyndym je třech dyć Ślonzek niy bou we Polsce we 1795 .
śl.
"Na placu, kaj dowńij stykouy śe grańice třech zaborůw, śwjyntujymy wstůmpjyńy Polski do Uńije Ojropejskij a sům my dumne, co spůlńy budujymy Ojropa bes grańic"
9 listopada 2007 postowjono sam uobelisk s inskrypcyjům: "Obelisk Pamięci o dawnym podziale Europy i jej zjednoczeniu" ("Uobelisk pamjyńći uo downym potajlowańu Ojropy a jeij zjydnočyńu").
szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn